CELEX: 32008D0213
Language: sk
Date: 2008-02-18 00:00:00
Title: 2008/213/ES: Rozhodnutie Rady z  18. februára 2008 o zásadách, prioritách a podmienkach obsiahnutých v európskom partnerstve so Srbskom vrátane Kosova v zmysle rezolúcie Bezpečnostnej rady Organizácie Spojených národov 1244 z  10. júna 1999 a o zrušení rozhodnutia 2006/56/ES

19.3.2008   
            
            
               SK
            
            
               Úradný vestník Európskej únie
            
            
               L 80/46
            
         
      ROZHODNUTIE RADY
   
   z 18. februára 2008
   o zásadách, prioritách a podmienkach obsiahnutých v európskom partnerstve so Srbskom vrátane Kosova v zmysle rezolúcie Bezpečnostnej rady Organizácie Spojených národov 1244 z 10. júna 1999 a o zrušení rozhodnutia 2006/56/ES
   (2008/213/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 533/2004 z 22. marca 2004 o založení partnerstiev v rámci procesu stabilizácie a pridruženia (1), v znení zmien a doplnení, a najmä na jeho článok 2,
   so zreteľom na návrh Komisie,
   keďže:
   
               (1)
            
            
               Európska rada na svojom zasadnutí v Solúne 19. a 20. júna 2003 schválila vytvorenie európskych partnerstiev ako prostriedku na zhmotnenie európskej perspektívy krajín západného Balkánu.
            
         
               (2)
            
            
               V nariadení (ES) č. 533/2004 sa stanovuje, že Rada rozhodne o zásadách, prioritách a podmienkach, ktoré majú byť obsiahnuté v partnerstvách, ako aj o všetkých neskorších úpravách. Takisto sa v ňom uvádza, že kontrola plnenia európskych partnerstiev bude zabezpečená prostredníctvom mechanizmov vytvorených v rámci procesu stabilizácie a pridruženia, najmä prostredníctvom ročných správ o pokroku.
            
         
               (3)
            
            
               Rada prijala 30. januára 2006 druhé európske partnerstvo so Srbskom vrátane Kosova v zmysle rezolúcie BR OSN 1244 (2).
            
         
               (4)
            
            
               V zmysle oznámenia Komisie o stratégii rozšírenia a hlavných výzvach na roky 2006 – 2007 sa partnerstvá majú aktualizovať ku koncu roka 2007.
            
         
               (5)
            
            
               Dňa 17. júla 2006 Rada prijala nariadenie (ES) č. 1085/2006 (3), ktorým sa ustanovuje nástroj predvstupovej pomoci (IPA), obnovujúce rámec finančnej pomoci pre predvstupové krajiny.
            
         
               (6)
            
            
               Je preto vhodné prijať revidované európske partnerstvo, ktoré aktualizuje súčasné partnerstvo, aby sa na základe zistení zo správ o pokroku Srbska, ako aj Kosova v zmysle rezolúcie BR OSN 1244, v príprave na ďalšiu integráciu do Európskej únie z roku 2007 určili obnovené priority pre ďalšie kroky.
            
         
               (7)
            
            
               V záujme prípravy na ďalšiu integráciu do Európskej únie by príslušné orgány v Srbsku a Kosove v zmysle rezolúcie BR OSN 1244 mali vypracovať plán s časovým harmonogramom a konkrétnymi opatreniami na plnenie priorít tohto európskeho partnerstva.
            
         
               (8)
            
            
               Rozhodnutie 2006/56/ES by sa preto malo zrušiť,
            
         ROZHODLA TAKTO:
   Článok 1
   Zásady, priority a podmienky európskeho partnerstva so Srbskom vrátane Kosova v zmysle rezolúcie BR OSN 1244 sú stanovené v prílohách 2 a 3.
   Článok 2
   Implementácia európskeho partnerstva sa kontroluje prostredníctvom mechanizmov vytvorených v rámci procesu stabilizácie a pridruženia, najmä prostredníctvom ročných správ o pokroku predkladaných Komisiou.
   Článok 3
   Rozhodnutie 2006/56/ES sa zrušuje.
   Článok 4
   Toto rozhodnutie nadobúda účinnosť tretím dňom po jeho uverejnení v Úradnom vestníku Európskej únie.
   
      V Bruseli 18. februára 2008
      
         
            Za Radu
         
         
            predseda
         
         D. RUPEL
         
      
   
   
      (1)  Ú. v. EÚ L 86, 24.3.2004, s. 1. Nariadenie zmenené a doplnené nariadením (ES) č. 269/2006 (Ú. v. EÚ L 47, 17.2.2006, s. 7).
   
      (2)  Rozhodnutie Rady 2006/56/ES z 30. januára 2006 o zásadách, prioritách a podmienkach obsiahnutých v európskom partnerstve so Srbskom a Čiernou Horou vrátane Kosova v súlade s rezolúciou Bezpečnostnej rady Organizácie Spojených národov 1244 z 10. júna 1999, ktorým sa zrušuje rozhodnutie 2004/520/ES (Ú. v. EÚ L 35, 7.2.2006, s. 32). Rozhodnutie zmenené a doplnené rozhodnutím 2007/49/ES (Ú. v. EÚ L 20, 27.1.2007, s. 16).
   
      (3)  Ú. v. EÚ L 210, 31.7.2006, s. 82.
   
      PRÍLOHA 1
      EURÓPSKE PARTNERSTVO SO SRBSKOM – VRÁTANE KOSOVA PODĽA REZOLÚCIE BR OSN 1244 – 2007
      1.   ÚVOD
      Európska rada schválila vytvorenie európskych partnerstiev ako prostriedku na realizáciu európskej perspektívy krajín západného Balkánu. Navrhované revidované partnerstvo aktualizuje druhé partnerstvo, a to na základe zistení zo správ Komisie o pokroku Srbska a Kosova podľa rezolúcie BR OSN 1244 z roku 2007. Uvádzajú sa v ňom nové a zostávajúce priority, ktoré je potrebné plniť. Nové priority sú prispôsobené špecifickým potrebám krajiny a štádiu príprav a budú sa podľa potreby aktualizovať. Od orgánov sa očakáva, že vypracujú plán s časovým harmonogramom a konkrétnymi opatreniami na plnenie priorít európskeho partnerstva. Partnerstvo poskytuje aj usmernenia pre finančnú pomoc krajine.
      2.   ZÁSADY
      Proces stabilizácie a pridruženia zostáva rámcom pre európske smerovanie krajín západného Balkánu až do ich budúceho pristúpenia. Stanovené priority sa týkajú schopnosti plniť kritériá vymedzené Európskou radou na zasadnutí v Kodani v roku 1993 a podmienky stanovené v rámci procesu stabilizácie a pridruženia, najmä podmienky vymedzené Radou v jej záveroch z 29. apríla 1997 a z 21. a 22. júna 1999, v záverečnom vyhlásení zo záhrebského samitu z 24. novembra 2000 a v solúnskej agende.
      3.   PRIORITY
      Priority uvedené v tomto európskom partnerstve sa vybrali na základe reálneho predpokladu, že je možné ich splniť alebo dosiahnuť výrazný pokrok v ich plnení v priebehu najbližších rokov. Rozlišuje sa medzi krátkodobými prioritami, ktoré by sa mali splniť v priebehu jedného až dvoch rokov, a strednodobými prioritami, ktoré by sa mali splniť v priebehu troch až štyroch rokov. Priority sa týkajú tak právnych predpisov, ako aj ich vykonávania.
      Z hľadiska potreby stanovenia priorít existujú zjavne aj iné úlohy, ktoré je potrebné plniť a ktoré sa môžu stať prioritami v rámci budúcich partnerstiev, pričom sa zohľadní pokrok, ktorý v budúcnosti dosiahnu Srbsko a Kosovo v rámci rezolúcie BR OSN 1244.
      Z krátkodobých priorít sa určili a zoskupili kľúčové priority, ktoré sa uvádzajú na začiatku zoznamov. Poradie týchto kľúčových priorít nevyjadruje stupeň ich dôležitosti.
      Priority sú uvedené v prílohách 2 a 3.
      4.   TVORBA PROGRAMOV
      Pomoc Spoločenstva krajinám západného Balkánu v rámci procesu stabilizácie a pridruženia sa bude poskytovať prostredníctvom existujúcich finančných nástrojov, najmä na základe nariadenia (ES) č. 1085/2006 (IPA) a v prípade programov prijatých pred rokom 2007 na základe nariadenia Rady (ES) č. 2666/2000 (nariadenie CARDS) (1). Dohody o financovaní slúžia ako právny základ vykonávania konkrétnych programov. Toto rozhodnutie preto nebude mať žiadne finančné dôsledky.
      Srbsko vrátane Kosova podľa rezolúcie BR OSN 1244 môže čerpať finančné prostriedky aj z viacnárodných a horizontálnych programov.
      5.   PODMIENKY POMOCI
      Pomoc krajinám západného Balkánu je podmienená ďalším pokrokom v plnení kodanských kritérií, ako aj špecifických priorít tohto európskeho partnerstva. Nedodržanie týchto podmienok by mohlo viesť k tomu, že Rada prijme primerané opatrenia na základe článku 21 nariadenia (ES) č. 1085/2006 alebo v prípade programov spred roku 2007 na základe článku 5 nariadenia (ES) č. 2666/2000. Pomoc takisto závisí od podmienok, ktoré Rada definovala vo svojich záveroch z 29. apríla 1997, najmä pokiaľ ide o záväzok príjemcov uskutočniť demokratické, hospodárske a inštitucionálne reformy. Konkrétne podmienky sú obsiahnuté aj v jednotlivých ročných programoch. Po prijatí rozhodnutí o financovaní bude nasledovať podpísanie dohody o financovaní s príslušnými orgánmi.
      6.   MONITOROVANIE
      Realizácia európskeho partnerstva sa bude kontrolovať prostredníctvom mechanizmov vytvorených v rámci procesu stabilizácie a pridruženia, najmä prostredníctvom výročných správ predkladaných Komisiou.
      
         (1)  Ú. v. ES L 306, 7.12.2000, s. 1. Nariadenie naposledy zmenené a doplnené nariadením (ES) č. 2112/2005 (Ú. v. EÚ L 344, 27.12.2005, s. 23).
   
   
      PRÍLOHA 2
      PRIORITY PRE SRBSKO
      KRÁTKODOBÉ PRIORITY
      Kľúčové priority
      
                  —
               
               
                  Zabezpečiť súlad s budúcimi povinnosťami v rámci dohody o stabilizácii a pridružení (DSP) a najmä dočasnej dohody (DD).
               
            
                  —
               
               
                  Zabezpečiť plnú spoluprácu s Medzinárodným trestným tribunálom pre bývalú Juhosláviu (ICTY).
               
            
                  —
               
               
                  Konštruktívne spolupracovať v otázkach týkajúcich sa Kosova.
               
            
                  —
               
               
                  Zabezpečiť uplatňovanie ústavy a ústavného práva v súlade s európskymi normami.
               
            
                  —
               
               
                  Pokračovať v úsilí pri vykonávaní reformy verejnej správy vrátane mzdového systému verejnej služby, zabezpečiť transparentnosť prijímania štátnych úradníkov a ich služobného postupu, ako aj ich odbornosť a zodpovednosť, posilniť európske integračné štruktúry, zlepšiť koordináciu vo verejnej správe a v parlamente a venovať osobitnú pozornosť najmä politickej koordinácii.
               
            
                  —
               
               
                  Zlepšiť fungovanie súdnictva, zaručiť jeho nezávislosť, zodpovednosť, profesionalitu a efektivitu a zabezpečiť, aby kariérny rast a prijímanie sudcov a prokurátorov vychádzali z technických a profesionálnych kritérií bez politického vplyvu. Zabezpečiť riadne fungovanie ústavného súdu.
               
            
                  —
               
               
                  Posilniť boj proti korupcii na všetkých úrovniach a vyvinúť komplexný verejný systém finančnej kontroly na zvýšenie zodpovednosti a transparentnosti využívania verejných financií.
               
            
                  —
               
               
                  Dokončiť proces privatizácie alebo prípadne likvidácie podnikov v kolektívnom alebo štátnom vlastníctve.
               
            Politické kritériá
      Demokracia a právny štát
      Ústava
      
                  —
               
               
                  Zosúladiť právne predpisy a inštitúcie s novou ústavou.
               
            Parlament
      
                  —
               
               
                  Dokončiť reformu právneho rámca volebného systému (vrátane zoznamu voličov), zosúladiť ho s novými ústavnými požiadavkami a zabezpečiť zodpovednosť a transparentnosť financovania politických strán vrátane revízie platných právnych predpisov, aby sa zabezpečilo dostatočné monitorovanie a sankcionovanie.
               
            Verejná správa
      
                  —
               
               
                  V súlade s legislatívnymi požiadavkami zaviesť plne funkčný úrad ombudsmana a zabezpečiť prijímanie vhodných opatrení nadväzujúcich na odporúčania ombudsmana.
               
            Občiansky dohľad nad bezpečnostnými zložkami
      
                  —
               
               
                  Zabezpečiť demokratickejší dohľad posilnením parlamentnej kontroly a vytvorením transparentnejšieho hospodárenia s finančnými prostriedkami.
               
            Súdny systém
      
                  —
               
               
                  Zabezpečiť úplnú nezávislosť súdneho systému a prokuratúry.
               
            
                  —
               
               
                  Posilniť úrad prokurátora pre vojnové zločiny.
               
            
                  —
               
               
                  Vykonávať akčný plán týkajúci sa stratégie reformy súdnictva.
               
            
                  —
               
               
                  Prijať a vykonávať právne predpisy o povinnej počiatočnej a ďalšej odbornej príprave sudcov a prokurátorov, ako aj administratívnych pracovníkov na súdoch a posilniť strediská odbornej prípravy.
               
            
                  —
               
               
                  Racionalizovať systém súdnictva, modernizovať konania, zaviesť efektívny systém správy súdu a zriadiť správne a odvolacie súdy.
               
            
                  —
               
               
                  Vytvoriť IT sieť pre prokurátorov na všetkých úrovniach, zabezpečiť vynútiteľnosť súdnych rozhodnutí a ďalej posilňovať možnosť riešiť vojnové zločiny na vnútroštátnej úrovni v plnom súlade s medzinárodnými záväzkami voči Medzinárodnému trestnému tribunálu pre bývalú Juhosláviu.
               
            Politika v oblasti boja proti korupcii
      
                  —
               
               
                  Vykonávať akčný plán týkajúci sa stratégie boja proti korupcii a zriadiť nezávislý a účinný Úrad pre boj proti korupcii.
               
            
                  —
               
               
                  Ratifikovať medzinárodné dohovory o boji proti korupcii.
               
            
                  —
               
               
                  Spresniť a presadzovať právne predpisy týkajúce sa predchádzania konfliktu záujmov, a to v súlade s medzinárodnými normami.
               
            
                  —
               
               
                  Vyvinúť a zrealizovať transparentný systém priznávania majetku úradníkov vo verejnej službe.
               
            Ľudské práva a ochrana menšín
      
                  —
               
               
                  Splniť všetky záväzky vyplývajúce z členstva v Rade Európy.
               
            
                  —
               
               
                  Zabezpečiť dodržiavanie ustanovení o ľudských právach uvedených v novej ústave.
               
            
                  —
               
               
                  Pokračovať v deinštitucionalizácii, komunitných službách a pomoci ľuďom odkázaným na pomoc, a to aj v oblasti duševného zdravia.
               
            Občianske a politické práva
      
                  —
               
               
                  Preskúmať príslušné právne predpisy týkajúce sa náboženských práv, aby sa zabezpečilo, že sú v súlade s ústavou.
               
            
                  —
               
               
                  Prijať opatrenia v prípadoch údajného zlého zaobchádzania a posilniť útvary vnútornej kontroly, ktoré majú na starosti zlé zaobchádzanie zo strany príslušníkov orgánov činných v trestnom konaní.
               
            
                  —
               
               
                  Zlepšiť podmienky vo väzeniach, zabezpečiť vhodné monitorovanie podmienok väzby odsúdených na dlhodobé tresty a väzňov odsúdených za organizovanú trestnú činnosť a zabezpečiť ďalšiu odbornú prípravu pracovníkov nápravných zariadení a zlepšenie zariadení určených na osobitné potreby.
               
            
                  —
               
               
                  Zlepšiť fungovanie Rady pre rozhlasové a televízne vysielanie v súlade s medzinárodnými normami, zabezpečiť spravodlivé a transparentné prideľovanie regionálnych a lokálnych vysielacích frekvencií prevádzkovateľom médií.
               
            
                  —
               
               
                  V plnej miere vykonávať zákon o slobodnom prístupe k informáciám a posilniť úrad komisára pre slobodný prístup k informáciám na zaistenie výkonu rozhodnutí/odporúčaní.
               
            
                  —
               
               
                  Prijať právne predpisy o združeniach a o právnom postavení mimovládnych organizácií, podnietiť rozvoj organizácií občianskej spoločnosti a pravidelný dialóg s občianskou spoločnosťou o politických podnetoch.
               
            
                  —
               
               
                  Zlepšiť prístup k spravodlivosti.
               
            Sociálne a hospodárske práva
      
                  —
               
               
                  Prijať komplexné antidiskriminačné právne predpisy a zabezpečiť primeranú inštitucionálnu podporu obetiam.
               
            
                  —
               
               
                  Prijať vhodné právne predpisy o reštitúcii majetku a zabezpečiť ich úplné vykonávanie.
               
            
                  —
               
               
                  Zlepšiť ochranu práv žien a detí.
               
            Práva menšín, kultúrne práva a ochrana menšín
      
                  —
               
               
                  Zabezpečiť, aby boli dodržiavané ustanovenia ústavy o kultúrnych a menšinových právach a o ochrane menšín a v plnej miere realizovať stratégie a akčné plány týkajúce sa integrácie Rómov vrátane navrátených osôb.
               
            
                  —
               
               
                  Pokračovať v úsilí podporovať dobré vzťahy medzi etnikami vrátane opatrení v oblasti vzdelávania, posilniť fungovanie národných rád menšín vrátane prijatia pripravovaných právnych predpisov, podporovať účasť menšín v súdnictve a orgánoch činných v trestnom konaní a pokračovať v činnostiach na zvyšovanie povedomia vrátane používania jazykov menšín.
               
            
                  —
               
               
                  Prispôsobiť príslušné právne predpisy novej ústave a zabezpečiť úplné uplatňovanie menšinových práv, a to najmä práva vzdelávať sa v materinskom jazyku.
               
            
                  —
               
               
                  Prijať nové právne predpisy o utečencoch a pokračovať v realizácii národnej stratégie týkajúcej sa utečencov.
               
            Regionálne otázky a medzinárodné záväzky
      
                  —
               
               
                  Pokračovať v rešpektovaní daytonskej a parížskej dohody.
               
            
                  —
               
               
                  Prijať opatrenia na splnenie rozsudku Medzinárodného súdneho dvora z februára 2007 vo veci žaloby Bosny a Hercegoviny proti Srbsku a Čiernej Hore, pokiaľ ide o uplatňovanie Dohovoru o zabránení a trestaní zločinu genocídy.
               
            
                  —
               
               
                  Prispieť k posilneniu regionálnej spolupráce, k zmiereniu a dobrým susedským vzťahom, a to aj prostredníctvom podpory prechodu od paktu stability k rámcu spolupráce s väčšou regionálnou zodpovednosťou a k efektívnemu vykonávaniu Stredoeurópskej dohody o voľnom obchode (CEFTA).
               
            
                  —
               
               
                  Uzavrieť a plniť dohody so susednými krajinami v oblasti cezhraničnej spolupráce, boja proti organizovanej trestnej činnosti, nezákonného obchodovania a pašovania, súdnej spolupráce, riadenia hraníc a životného prostredia.
               
            
                  —
               
               
                  Prispieť k riešeniu pretrvávajúcich problémov na hraniciach s Chorvátskom a Bosnou a Hercegovinou.
               
            
                  —
               
               
                  Zabezpečiť právo na skutočnú voľbu medzi trvalým návratom a integráciou a prispieť k zabezpečeniu úplného vykonávania sarajevskej deklarácie.
               
            Hospodárske kritériá
      
                  —
               
               
                  Vykonávať daňovú politiku zameranú na stabilitu vrátane mzdovej politiky vo verejnom sektore, ktorá má za cieľ fiškálnu konsolidáciu a vedie k nízkej inflácii a vonkajšej udržateľnosti.
               
            
                  —
               
               
                  Pokračovať v reformách správy verejných finančných prostriedkov s cieľom posilniť kontrolu, transparentnosť, zodpovednosť a efektivitu.
               
            
                  —
               
               
                  Realizovať menovú politiku, ktorá pomáha dosiahnuť cieľ cenovej stability na zníženie a stabilizáciu očakávanej inflácie.
               
            
                  —
               
               
                  Zlepšiť konkurzné konania s cieľom urýchliť odchod podnikov, ktoré nie sú životaschopné, z trhu a posilniť štrukturálne zmeny.
               
            
                  —
               
               
                  Dokončiť liberalizáciu zostávajúcich regulovaných cien s cieľom zlepšiť efektivitu trhových mechanizmov a prideľovania zdrojov.
               
            
                  —
               
               
                  Ďalej posilňovať finančný dohľad, aby sa zabezpečila stabilita finančného sektora.
               
            
                  —
               
               
                  Ďalej rozvíjať a realizovať reformu systému dôchodkového zabezpečenia a pokračovať v reforme systému zdravotného poistenia a urýchliť reštrukturalizáciu a privatizáciu v poisťovníctve.
               
            
                  —
               
               
                  Pokračovať v úsilí formalizovať tieňovú ekonomiku a realizovať systém riadenia verejných výdavkov a daňové reformy.
               
            
                  —
               
               
                  Vytvoriť stabilný a fungujúci trh s pozemkami a nehnuteľnosťami a pripraviť katastrálne právne predpisy.
               
            
                  —
               
               
                  Pokračovať v podpore zamestnanosti, a to aj prostredníctvom odbornej prípravy a reforiem trhu práce, zlepšiť verejné služby zamestnanosti a realizovať stratégiu zamestnanosti ľudí so zdravotným postihnutím.
               
            Európske normy
      Vnútorný trh
      Voľný pohyb tovaru
      
                  —
               
               
                  Pokračovať v zosúlaďovaní právneho rámca pre normalizáciu, certifikáciu, metrológiu, akreditáciu a posudzovania zhody s európskymi normami. Pokračovať v prijímaní európskych noriem a zriadiť národný koordinačný orgán pre infraštruktúru zabezpečenia kvality, ktorý bude zodpovedný za posilnenie celej tejto oblasti.
               
            
                  —
               
               
                  Vytvoriť štruktúru dohľadu nad trhom a zabezpečiť riadnu koordináciu medzi orgánmi dohľadu nad trhom.
               
            
                  —
               
               
                  Prispôsobiť obchodný režim a príslušné právne predpisy s cieľom splniť záväzky vyplývajúce z WTO, DPS a CEFTA.
               
            
                  —
               
               
                  Zriadiť interné konzultačné a oznamovacie mechanizmy pre nové technické predpisy ešte pred prijatím opatrení, ktoré majú vplyv na obchod.
               
            
                  —
               
               
                  Posilniť administratívne kapacity v oblasti ochrany spotrebiteľa.
               
            Voľný pohyb kapitálu
      
                  —
               
               
                  Pokračovať vo vytváraní systému medzinárodných platobných operácií v súlade s medzinárodnými pravidlami a zaviesť národný prístup v oblasti nákupu nehnuteľností.
               
            Clá a dane
      
                  —
               
               
                  Dokončiť zosúlaďovanie právnych predpisov v oblasti ciel potrebné na riadne vykonávanie DSP, posilniť kapacitu colnej správy na účely boja proti korupcii, cezhraničnej trestnej činnosti a daňovým únikom a posilniť kapacity na vynucovanie, najmä v oblasti analýzy rizík a kontroly po colnom konaní.
               
            
                  —
               
               
                  Pokračovať v aproximácii daňových právnych predpisov s acquis, vykonávať daňové právne predpisy, najmä pokiaľ ide o výber daní a kontrolu, s cieľom znížiť výskyt daňových podvodov a zvýšiť kapacity na ich vynútiteľnosť.
               
            
                  —
               
               
                  Zaviazať sa k rešpektovaniu zásad kódexu správania v oblasti zdanenia podnikov a zabezpečiť, aby boli nové daňové opatrenia v súlade s týmito zásadami.
               
            Hospodárska súťaž
      
                  —
               
               
                  Zlepšiť platné protimonopolné právne predpisy v súlade s požiadavkami uvedenými v DSP a posilniť administratívnu kapacitu komisie pre hospodársku súťaž na zabezpečenie účinnej a nezávislej vynútiteľnosti predpisov v súlade s acquis EÚ.
               
            
                  —
               
               
                  Zriadiť nezávislý a plne funkčný orgán, ktorý bude monitorovať štátnu pomoc.
               
            
                  —
               
               
                  Zlepšiť postupy na kontrolu zlúčení, aby sa posilnila efektivita komisie pre hospodársku súťaž.
               
            
                  —
               
               
                  Vytvoriť vhodný právny rámec pre štátnu pomoc v súlade s požiadavkami uvedenými v DSP.
               
            Verejné obstarávanie
      
                  —
               
               
                  Zaviesť konzistentný a efektívny režim verejného obstarávania, zabezpečiť nezávislosť orgánov verejného obstarávania, zabezpečiť transparentnosť konaní bez ohľadu na hodnotu dotknutej zmluvy a nediskriminačný prístup k srbským dodávateľom a dodávateľom z EÚ a posilniť kapacity na vynútiteľnosť v tomto sektore.
               
            Právo duševného vlastníctva
      
                  —
               
               
                  Pokračovať v posilňovaní ochrany práv duševného vlastníctva a posilňovať administratívnu kapacitu na udeľovanie patentov a udržateľné vykonávanie a vynútiteľnosť týchto práv.
               
            Zamestnanosť a sociálna politika
      
                  —
               
               
                  Vytvoriť primerané administratívne štruktúry a kapacity v oblasti ochrany zdravia.
               
            Vzdelávanie a výskum
      
                  —
               
               
                  Pokračovať v úsilí o zlepšenie systému vzdelávania; vytvoriť lepšie prepojenie medzi odborným vzdelávaním a vysokoškolským vzdelávaním na jednej strane a pracovným trhom a hospodárskymi potrebami na strane druhej; posilniť administratívne kapacity a zlepšiť koordináciu medzi príslušnými orgánmi.
               
            
                  —
               
               
                  Ratifikovať Dohovor UNESCO o ochrane a podpore rozmanitosti kultúrnych prejavov.
               
            Otázky týkajúce sa WTO
      
                  —
               
               
                  Pokračovať v príprave na pristúpenie k WTO.
               
            Odvetvové politiky
      Priemysel a malé a stredné podniky (MSP)
      
                  —
               
               
                  Vykonávať Európsku chartu pre malé a stredné podniky a zmierniť administratívne prekážky pre MSP.
               
            
                  —
               
               
                  Prijať novú strednodobú stratégiu politiky pre MSP a priemyselnú politiku a po nej operatívny akčný plán.
               
            
                  —
               
               
                  Posilniť Radu pre MSP ako nástroj spolupráce medzi verejným a súkromným sektorom a medzi jednotlivými ministerstvami s cieľom ovplyvniť prípravu a realizáciu politiky v oblasti MSP.
               
            Poľnohospodárstvo
      
                  —
               
               
                  Posilniť administratívne kapacity potrebné na formovanie a vykonávanie poľnohospodárskej politiky a politiky rozvoja vidieka.
               
            
                  —
               
               
                  Aktualizovať právne predpisy a posilniť ich vykonávanie a kontrolu v oblasti bezpečnosti potravín a vo veterinárnych a rastlinolekárskych otázkach.
               
            
                  —
               
               
                  Rozšíriť identifikáciu a registráciu zvierat na všetky relevantné druhy.
               
            
                  —
               
               
                  Pokračovať v modernizácii veterinárnych, rastlinolekárskych, vínnych a sanitárnych laboratórií, inšpektorátov a kontrol na vonkajších hraniciach.
               
            Životné prostredie
      
                  —
               
               
                  Urýchliť aproximáciu právnych predpisov a noriem s acquis EÚ.
               
            
                  —
               
               
                  Vykonávať prijaté právne predpisy, najmä o posudzovaní vplyvov na životné prostredie.
               
            
                  —
               
               
                  Začať s vykonávaním Kjótskeho protokolu.
               
            
                  —
               
               
                  Prijať a vykonávať národnú stratégiu ochrany životného prostredia a stratégiu trvalo udržateľného rozvoja.
               
            
                  —
               
               
                  Posilniť administratívnu kapacitu orgánov, ktoré majú na starosti plánovanie, udeľovanie povolení, kontrolu a monitorovanie a takisto projektový manažment, posilniť kapacitu na miestnej úrovni a zabezpečiť koordináciu medzi centrálnou a miestnymi úrovňami.
               
            Ďalej rozvíjať a začať s vykonávaním programov odpadového hospodárstva a začať s budovaním zariadenia na spracovanie nebezpečného odpadu a na jeho bezpečné zneškodňovanie.
      Dopravná politika
      
                  —
               
               
                  Pokračovať vo vykonávaní memoranda o porozumení týkajúceho sa rozvoja základnej regionálnej dopravnej siete v juhovýchodnej Európe a posilniť spoluprácu s pozorovacím výborom pre dopravu v juhovýchodnej Európe.
               
            
                  —
               
               
                  Prijať a realizovať národnú dopravnú stratégiu. Prijať opatrenia na zlepšenie podmienok bezpečnosti na cestách.
               
            
                  —
               
               
                  Vykonávať záväzky prijaté v rámci prvej prechodnej fázy dohody o Spoločnom európskom leteckom priestore.
               
            
                  —
               
               
                  Reštrukturalizovať sektor železničnej dopravy a vytvoriť inštitúcie železničnej dopravy.
               
            
                  —
               
               
                  Rozvinúť vnútrozemskú vodnú dopravu, okrem iného aj zavedením riečnych informačných služieb.
               
            Energetika
      
                  —
               
               
                  Plniť záväzky vyplývajúce zo Zmluvy o Energetickom spoločenstve, pokiaľ ide o úplné vykonávanie acquis týkajúceho sa vnútorného trhu s elektrickou energiou a plynom a cezhraničnej výmeny elektrickej energie.
               
            
                  —
               
               
                  Novelizovať a vykonávať zákon o energetike a zabezpečiť bezproblémové fungovanie nezávislej regulačnej energetickej agentúry.
               
            
                  —
               
               
                  Pokračovať v environmentálnych auditoch v elektrárňach, najmä v prípadoch najväčších znečisťovateľov, zabezpečiť rozdelenie energetických spoločností s cieľom reštrukturalizovať a otvoriť trh a dosiahnuť ďalší pokrok na ceste k vytvoreniu regionálneho trhu s energiou najmä prostredníctvom zlepšenia prepojenia so susednými krajinami.
               
            
                  —
               
               
                  Pristúpiť k relevantným medzinárodným dohovorom týkajúcim sa jadrovej bezpečnosti a zriadiť príslušný regulačný orgán.
               
            
                  —
               
               
                  Pokračovať v demontáži výskumného reaktora v inštitúte Vinča.
               
            
                  —
               
               
                  Posilniť administratívnu kapacitu v rámci príslušných ministerstiev.
               
            Informačná spoločnosť a médiá
      
                  —
               
               
                  Zabezpečiť úplnú liberalizáciu sektora elektronickej komunikácie a nezávislosť regulačných orgánov; zabezpečiť realizáciu prijatej stratégie vrátane prijatia a vykonávania potrebných zákonov a politiky a posilniť administratívne kapacity.
               
            
                  —
               
               
                  Začať s aproximáciou predpisov týkajúcich sa audiovizuálneho sektora s acquis a zlepšiť transparentnosť a zodpovednosť, najmä pokiaľ ide o Republikánsku agentúru pre vysielanie.
               
            
                  —
               
               
                  Podpísať a ratifikovať Európsky dohovor o cezhraničnej televízii.
               
            Finančná kontrola
      
                  —
               
               
                  Prijať a vykonávať politiku verejnej vnútornej finančnej kontroly.
               
            
                  —
               
               
                  Vytvoriť postupy a administratívne kapacity na zabezpečenie účinnej ochrany finančných záujmov EÚ.
               
            Štatistika
      
                  —
               
               
                  Zmeniť a doplniť zákon o štatistike a posilniť spoluprácu a koordináciu v rámci vnútroštátneho štatistického systému.
               
            
                  —
               
               
                  Uskutočniť poľnohospodársky cenzus, vytvoriť poľnohospodársky register a pokračovať v rozvoji národných účtov podľa ESA 95 vrátane zlepšenia zdrojov údajov.
               
            Spravodlivosť, sloboda a bezpečnosť
      Víza, kontrola hraníc, azyl a migrácia
      
                  —
               
               
                  Realizovať stratégiu integrovaného riadenia hraníc a posilniť spoluprácu medzi jednotlivými orgánmi integrovaného riadenia hraníc.
               
            
                  —
               
               
                  Zlepšiť cezhraničnú policajnú spoluprácu v súlade s najlepšími postupmi, posilniť kapacitu hraničnej polície a poskytnúť hraničnej polícii modernú infraštruktúru a vybavenie, najmä pokiaľ ide o vybavenie v oblasti IT.
               
            
                  —
               
               
                  Zosúladiť vízový režim s acquis a vykonávať dohodu o zjednodušení vízového režimu uzatvorenú medzi EÚ a Srbskom.
               
            
                  —
               
               
                  Zabezpečiť účinné plnenie požiadaviek na vydávanie cestovných dokladov a dokladov totožnosti vo vysokej kvalite.
               
            
                  —
               
               
                  Prijať a vykonávať právne predpisy v oblasti azylu, zabezpečiť fungovanie prijímacieho centra pre žiadateľov o azyl a zabezpečiť vytvorenie operačného orgánu na spracovávanie žiadostí o azyl.
               
            
                  —
               
               
                  Vykonávať dohodu o readmisii osôb podpísanú medzi EÚ a Srbskom.
               
            
                  —
               
               
                  Prijať stratégiu reintegrácie navrátených osôb vrátane riešenia sociálno-ekonomických podmienok.
               
            Pranie špinavých peňazí
      
                  —
               
               
                  Prijať potrebné právne predpisy a národnú stratégiu boja proti praniu špinavých peňazí a financovaniu terorizmu vrátane jej harmonogramu, posilniť vnútroštátne orgány na boj proti praniu špinavých peňazí a zlepšiť spoluprácu medzi orgánmi a medzinárodnú spoluprácu.
               
            Drogy
      
                  —
               
               
                  Zvýšiť schopnosť bojovať proti obchodovaniu s drogami a vypracovať a začať realizovať národnú protidrogovú stratégiu v súlade s protidrogovou stratégiou EÚ a zlepšiť medzinárodnú spoluprácu.
               
            Polícia
      
                  —
               
               
                  Zabezpečiť úplné vykonávanie zákona o polícii s cieľom dosiahnuť profesionalitu a zodpovednosť, zlepšiť transparentnosť, vytvoriť moderný policajný zbor bez nevhodného politického zasahovania a zvýšiť kapacitu prostredníctvom špecializovanej odbornej prípravy.
               
            
                  —
               
               
                  Podniknúť kroky potrebné na uzavretie dohody o spolupráci s Europolom.
               
            Boj proti organizovanej trestnej činnosti a terorizmu
      
                  —
               
               
                  Prijať chýbajúce právne predpisy v tejto oblasti a vytvoriť kapacitu na zabavenie majetku, realizovať národnú stratégiu boja proti organizovanej trestnej činnosti a posilniť kriminálnu spravodajskú službu.
               
            
                  —
               
               
                  Pokračovať v boji proti obchodovaniu s ľuďmi vrátane realizácie stratégie predchádzania takémuto obchodovaniu a poskytnutia primeranej podpory a ochrany obetiam.
               
            
                  —
               
               
                  Zvýšiť efektívnosť medzinárodnej spolupráce a vykonávania príslušných medzinárodných dohovorov o terorizme.
               
            
                  —
               
               
                  Zlepšiť spoluprácu a výmenu informácií medzi všetkými zložkami bezpečnostných služieb a s inými štátmi a zabraňovať financovaniu a príprave teroristických útokov.
               
            Ochrana osobných údajov
      
                  —
               
               
                  Revidovať právny rámec, podpísať príslušné medzinárodné dohovory a zriadiť nezávislý dozorný orgán.
               
            STREDNODOBÉ PRIORITY
      Politické kritériá
      Demokracia a právny štát
      Verejná správa
      
                  —
               
               
                  Ďalej posilňovať európsku integračnú kapacitu v rámci verejnej správy, vytvárať potrebné štruktúry v rámci príslušných ministerstiev a na úrovni vlády a zlepšiť mechanizmy spolupráce so všetkými odbormi pracujúcimi v oblasti európskej integrácie.
               
            
                  —
               
               
                  Pokračovať v úplnom vykonávaní zákonov v oblasti verejnej služby a verejnej správy, vykonávať opatrenia na vytvorenie ľudských zdrojov vo verejnej službe, zlepšiť tvorbu politiky a koordinačné kapacity vo verejnej správe na vládnej a lokálnej úrovni, vytvoriť centralizovaný mzdový systém, vykonávať ustanovenia ústavy týkajúce sa decentralizácie a zabezpečiť zdroje pre miestne správy.
               
            Občiansky dohľad nad bezpečnostnými zložkami
      
                  —
               
               
                  Pokračovať v reštrukturalizácii a reforme ozbrojených síl a zvýšiť transparentnosť a občiansky dohľad nad ozbrojenými silami.
               
            Súdny systém
      
                  —
               
               
                  Znížiť počet nevyriešených prípadov na súdoch a ďalej zvyšovať efektivitu a profesionalitu súdov.
               
            
                  —
               
               
                  Zaviesť jednotné normy s cieľom získať spoľahlivé údaje týkajúce sa súdnictva.
               
            Politika v oblasti boja proti korupcii
      
                  —
               
               
                  Zabezpečiť úplné dodržiavanie medzinárodných dohovorov o boji proti korupcii. Ďalej posilňovať kapacitu orgánov, ktoré majú na starosti boj proti korupcii.
               
            Ľudské práva a ochrana menšín
      
                  —
               
               
                  Vykonávať antidiskriminačné právne predpisy.
               
            
                  —
               
               
                  Pokračovať v úsilí o integráciu a zlepšovanie podmienok detí so zdravotným postihnutím. Reformovať systém starostlivosti o deti a zabezpečiť riadne vzdelanie pre deti z menšín.
               
            Regionálne otázky a medzinárodné záväzky
      
                  —
               
               
                  Uľahčiť integráciu utečencov, ktorí sa rozhodli nevrátiť.
               
            Hospodárske kritériá
      
                  —
               
               
                  Posilniť konsolidáciu verejných financií a zmenšiť úlohu štátneho sektora, ktorá sa meria podielom výdavkov k HDP, vytvoriť priestor pre rozvoj a rast súkromného sektora.
               
            
                  —
               
               
                  Urýchliť privatizáciu a prípadne likvidáciu štátnych podnikov s cieľom posilniť správu a riadenie spoločností, znížiť kvázifiškálne straty, prispieť ku konsolidácii verejných financií a zvýšiť podiel činnosti súkromného sektora.
               
            
                  —
               
               
                  Odbúravať nepružné štruktúry, ktoré obmedzujú pracovný trh, najmä tie, ktoré súvisia s reguláciou pracovného trhu, aby sa zvýšila miera účasti a zamestnanosti.
               
            
                  —
               
               
                  Znížiť štátnu pomoc súvisiacu s HDP a posilniť politiku hospodárskej súťaže, aby sa umožnil rozvoj voľnej a nerušenej hospodárskej súťaže v prospech srbských spotrebiteľov.
               
            
                  —
               
               
                  Zlepšiť vzdelávací systém s cieľom zlepšiť také zručnosti, ktoré zvyšujú možnosti zamestnať sa a umožňujú dlhodobý hospodársky rast.
               
            
                  —
               
               
                  Zlepšiť podnikateľské prostredie s cieľom zvýšiť priame zahraničné investície do budovania nových podnikov na zelenej lúke.
               
            Európske normy
      Vnútorný trh
      Voľný pohyb tovaru
      
                  —
               
               
                  Pokračovať vo vytváraní noriem a v príprave na plnohodnotné členstvo v európskych normalizačných organizáciách.
               
            Voľný pohyb kapitálu
      
                  —
               
               
                  Ďalej liberalizovať krátkodobý a strednodobý pohyb kapitálu.
               
            Clá a dane
      
                  —
               
               
                  Zabezpečiť neustálu aproximáciu colných a daňových právnych predpisov, ako aj iných fiškálnych právnych predpisov s acquis, ďalej zvyšovať administratívne kapacity na vykonávanie týchto právnych predpisov a na boj proti korupcii, cezhraničnej trestnej činnosti a daňovým únikom.
               
            
                  —
               
               
                  Zvýšiť transparentnosť a zlepšiť výmenu informácií s členskými štátmi EÚ s cieľom uľahčiť vynútiteľnosť opatrení na zamedzenie vyhýbaniu sa plateniu daní alebo daňovým únikom.
               
            Hospodárska súťaž
      
                  —
               
               
                  Vykonávať právne predpisy o štátnej pomoci a zabezpečiť efektívne fungovanie orgánu monitorujúceho štátnu pomoc.
               
            Zamestnanosť a sociálna politika
      
                  —
               
               
                  Prijať opatrenia na zvýšenie počtu žiakov detí zo všetkých komunít zapísaných na štúdium na stredných školách.
               
            
                  —
               
               
                  Ďalej rozvíjať politiku sociálneho začlenenia a sociálnej ochrany.
               
            
                  —
               
               
                  Zabezpečiť fungujúci a reprezentatívny sociálny dialóg.
               
            
                  —
               
               
                  Vyvinúť ďalšie úsilie na zlepšenie situácie ľudí so zdravotným postihnutím.
               
            Vzdelávanie a výskum
      
                  —
               
               
                  Prijať národný kvalifikačný rámec odborného vzdelávania a prípravy; podporovať regionálnu spoluprácu v oblasti vysokoškolského vzdelávania.
               
            
                  —
               
               
                  Prijať integrovanú politiku v oblasti výskumu.
               
            Odvetvové politiky
      MSP a politika v oblasti priemyslu
      
                  —
               
               
                  Pokračovať vo vykonávaní Európskej charty pre malé podniky.
               
            Poľnohospodárstvo
      
                  —
               
               
                  Pokračovať v úsilí o posilnenie administratívnych štruktúr a kapacít potrebných na tvorbu a vykonávanie poľnohospodárskej politiky a politiky rozvoja vidieka.
               
            
                  —
               
               
                  Pokračovať v posilňovaní kontroly a právnych predpisov vo veterinárnej, hygienickej a rastlinolekárskej oblasti a v oblasti bezpečnosti potravín.
               
            
                  —
               
               
                  Zlepšiť odpadové hospodárstvo a znížiť znečistenie životného prostredia spôsobené poľnohospodárstvom.
               
            
                  —
               
               
                  Pokračovať v modernizácii potravinárskych spracovateľských zariadení, aby vyhovovali požiadavkám EÚ.
               
            Životné prostredie
      
                  —
               
               
                  Zabezpečiť úplné vykonávanie a vynucovanie právnych predpisov, ktoré boli aproximované s právnymi predpismi EÚ.
               
            
                  —
               
               
                  Vykonávať príslušné medzinárodné dohovory a Kjótsky protokol.
               
            
                  —
               
               
                  Prijať a začať realizovať stratégie v oblasti znečisťovania ovzdušia, odpadového hospodárstva a ochrany prírody.
               
            
                  —
               
               
                  Realizovať v plnej miere národnú stratégiu ochrany životného prostredia a vodohospodársku stratégiu.
               
            
                  —
               
               
                  Ďalej posilňovať administratívne kapacity environmentálnych inštitúcií na národnej a miestnej úrovni.
               
            
                  —
               
               
                  Vykonávať viacročný plán financovania politiky ochrany životného prostredia vrátane investícií.
               
            
                  —
               
               
                  Dokončiť výstavbu zariadenia na spracovanie a bezpečné zneškodňovanie nebezpečného odpadu.
               
            Dopravná politika
      
                  —
               
               
                  Pokračovať vo vykonávaní memoranda o porozumení týkajúceho sa rozvoja základnej regionálnej dopravnej siete v juhovýchodnej Európe a posilniť spoluprácu s pozorovacím výborom pre dopravu v juhovýchodnej Európe.
               
            
                  —
               
               
                  Ďalej posilňovať administratívne kapacity vrátane prípravy projektov pre veľké investície a údržbu infraštruktúry.
               
            
                  —
               
               
                  Zabezpečiť ďalšiu aproximáciu právnych predpisov v oblasti dopravy s acquis, najmä pokiaľ ide o technické a bezpečnostné normy (vrátane zavedenia digitálneho tachografu).
               
            
                  —
               
               
                  Plniť záväzky prijaté v rámci druhej prechodnej fázy dohody o Spoločnom európskom leteckom priestore.
               
            Energetika
      
                  —
               
               
                  Prijať a realizovať dlhodobú stratégiu politiky environmentálne udržateľnej energetiky.
               
            
                  —
               
               
                  Pokračovať v plnení regionálnych a medzinárodných záväzkov v tejto oblasti s cieľom vytvoriť konkurencieschopný regionálny trh s energiou.
               
            
                  —
               
               
                  Dokončiť demontáž výskumného reaktora v inštitúte Vinča.
               
            Informačná spoločnosť a médiá
      
                  —
               
               
                  Začať s vykonávaním rámca EÚ pre elektronickú komunikáciu a pokračovať v zosúlaďovaní s acquis EÚ v audiovizuálnom sektore.
               
            Finančná kontrola
      
                  —
               
               
                  Vytvoriť a uplatňovať zásady decentralizovanej riadiacej zodpovednosti a funkčne nezávislý systém vnútorného auditu v súlade s medzinárodne prijatými normami a najlepšími postupmi EÚ.
               
            
                  —
               
               
                  Ďalej tvoriť postupy a administratívne kapacity na zabezpečenie účinnej ochrany finančných záujmov EÚ.
               
            Štatistika
      
                  —
               
               
                  Ďalej rozvíjať systém manažérstva kvality; zaviesť štatistiku v poľnohospodárstve a ďalej rozvíjať odvetvovo špecifickú štatistiku.
               
            Spravodlivosť, sloboda a bezpečnosť
      Víza, kontrola hraníc, azyl a migrácia
      
                  —
               
               
                  Pokračovať v posilňovaní kapacity hraničnej polície a colných orgánov, zlepšiť zariadenia na hraničných priechodoch a zlepšiť spoluprácu so susednými krajinami v boji proti obchodovaniu s ľuďmi.
               
            
                  —
               
               
                  Poskytovať trvalé riešenia integrácie readmitovaných osôb.
               
            Drogy
      
                  —
               
               
                  Realizovať v plnej miere národnú stratégiu boja proti zneužívaniu drog.
               
            Polícia
      
                  —
               
               
                  Pokračovať v reštrukturalizácii policajných zložiek, zabezpečiť transparentnosť a zodpovednosť, reformovať vzdelávanie policajtov a zabezpečiť spoluprácu a koordináciu medzi orgánmi činnými v trestnom konaní.
               
            Boj proti organizovanej trestnej činnosti a terorizmu
      
                  —
               
               
                  Zabezpečiť vytvorenie efektívneho systému ochrany svedkov, zlepšiť regionálnu spoluprácu, posilniť boj proti hospodárskej a finančnej trestnej činnosti (vrátane prania špinavých peňazí a falšovania meny), proti podvodom a korupcii, zjednodušiť umiestňovanie styčných dôstojníkov vyslaných členskými štátmi EÚ v príslušných štátnych orgánoch zapojených do boja proti organizovanej trestnej činnosti a vykonávať palermský dohovor o nadnárodnej organizovanej trestnej činnosti.
               
            
                  —
               
               
                  Posilniť kapacitu ministerstva vnútra (najmä odboru organizovanej trestnej činnosti) a vytvoriť postupy a kapacitu na vzájomné poskytovanie spravodajských informácií medzi úradmi.
               
            
   
      PRÍLOHA 3
      PRIORITY PRE KOSOVO PODĽA REZOLÚCIE BR OSN 1244
      KRÁTKODOBÉ PRIORITY
      Kľúčové priority
      
                  —
               
               
                  Pokračovať v úzkej spolupráci s plánovacími tímami, ktoré pripravujú plánované medzinárodné misie/misie EÚ s cieľom v plnej miere uskutočniť urovnanie.
               
            
                  —
               
               
                  Konštruktívne spolupracovať v otázkach týkajúcich sa Srbska.
               
            
                  —
               
               
                  Zabezpečiť plnú spoluprácu s Medzinárodným trestným tribunálom pre bývalú Juhosláviu.
               
            
                  —
               
               
                  Zabezpečiť úplné rešpektovanie právneho štátu, dodržiavanie ľudských práv, ochranu menšín a uplatňovať politiku nulovej tolerancie voči korupcii, organizovanej a finančnej trestnej činnosti.
               
            
                  —
               
               
                  Zabezpečiť demokratickú správu a poskytovanie verejných služieb všetkým obyvateľom Kosova zavedením profesionálnej, zodpovednej, prístupnej, reprezentatívnej verejnej správy bez politického zasahovania.
               
            
                  —
               
               
                  Pokročiť v reforme samosprávy a zvýšiť administratívnu kapacitu na uľahčenie decentralizácie a zohľadniť pritom názory a záujmy všetkých komunít v Kosove, prijať legislatívny rámec a prideliť primerané rozpočtové prostriedky.
               
            
                  —
               
               
                  Vytvoriť prostredie pre zmierenie, medzietnickú toleranciu a trvalo udržateľnú multietnicitu, čo povedie k návratu vysídlených osôb. Zabezpečiť rešpektovanie, bezpečnosť a slobodu pohybu a účasť všetkých komunít. Jednoznačne odsúdiť všetky negatívne prejavy voči menšinám. Prísne stíhať všetky trestné činy s etnickým podtónom.
               
            
                  —
               
               
                  Zabezpečiť úplné rešpektovanie náboženskej slobody. Zabezpečiť ochranu kultúrneho a náboženského dedičstva a prijať opatrenia na predchádzanie útokom na pamiatky a na stíhanie takýchto útokov.
               
            
                  —
               
               
                  Vytvoriť spoločnosť bez akéhokoľvek druhu diskriminácie a podporovať integráciu znevýhodnených skupín.
               
            
                  —
               
               
                  Pokračovať v posilňovaní vlastníckych práv, právneho rámca a prístupnosti súdov s cieľom podporovať vytváranie prostredia priaznivého pre podnikanie.
               
            Politické kritériá
      Demokracia a právny štát
      Dočasné inštitúcie samosprávy
      
                  —
               
               
                  Plne zabezpečiť efektívne fungovanie zhromaždenia a jeho výborov, vlády a miestnych samospráv, vrátane úplného rešpektovania príslušných rokovacích poriadkov a kódexov správania, ako aj práv a záujmov všetkých komunít.
               
            
                  —
               
               
                  Zvýšiť výkonný dohľad zhromaždenia, jeho zodpovednosť a transparentnosť. Posilniť vlastnú administratívnu kapacitu zhromaždenia.
               
            
                  —
               
               
                  Včas vydávať úradný vestník a zabezpečiť, aby v ňom boli uvedené správne informácie. Zlepšiť kontrolu príslušných jazykových verzií, aby sa zabezpečila ich totožnosť a zabezpečiť prístup verejnosti k úradnému vestníku.
               
            
                  —
               
               
                  Zvýšiť podiel zastúpenia menšín vo všetkých inštitúciách a verejnej službe na komunálnej i centrálnej úrovni.
               
            Parlament/voľby
      
                  —
               
               
                  Organizovať slobodné a spravodlivé voľby. Posilniť nezávislú a multietnickú centrálnu volebnú komisiu tak, aby včas pripravila voľby.
               
            
                  —
               
               
                  Zabezpečiť, aby na výkon volebného práva boli pre všetky komunity k dispozícii primerané volebné miestnosti, zaručená bezpečnosť a prijaté aj iné opatrenia. Umožniť osobám presídleným v rámci krajiny a utečencom, aby sa zúčastnili na voľbách, a to aj v prípade, že je ich schopnosť vrátiť sa do Kosova obmedzená.
               
            
                  —
               
               
                  Zlepšiť kontrolu zlučiteľnosti nových právnych predpisov s právnymi predpismi EÚ.
               
            Verejná správa
      
                  —
               
               
                  Posilniť kapacity vládnej koordinácie a presnejšie určiť oblasti zodpovednosti centrálnych a miestnych orgánov na zabezpečenie jednotnosti vykonávania politiky. Posilniť efektivitu vládnych funkcií zameraných na monitorovanie výkonu verejnej služby.
               
            
                  —
               
               
                  Prísne presadzovať transparentné postupy pri prijímaní úradníkov do verejnej služby, ich prekladaní, hodnotení, služobnom postupe, vedení a prepúšťaní zo služobného pomeru, vrátane polície a pracovníkov v súdnictve, ako aj pri finančnom hospodárení.
               
            
                  —
               
               
                  Zlepšiť fungovanie a posilniť nezávislosť nezávislej dozornej rady a výboru pre vymenovávanie vyšších štátnych úradníkov.
               
            
                  —
               
               
                  Zlepšiť kvalitu a dostupnosť základných verejných služieb pre všetky komunity a prispieť k zníženiu dopytu po službách poskytovaných paralelnými štruktúrami.
               
            
                  —
               
               
                  Pokročiť v procese decentralizácie a prijať okrem iného zákon o miestnej správe a zákon o obecných hraniciach.
               
            Súdny systém
      
                  —
               
               
                  Zabezpečiť efektívne, nezávislé, zodpovedné a nestranné súdy a prokuratúry bez politických vplyvov.
               
            
                  —
               
               
                  Posilniť úrad prokurátora, aby sa zabezpečila jeho schopnosť dodržiavať zásadu nezávislosti a nestrannosti. Pokračovať v posilňovaní úradu špeciálneho prokurátora. Zabezpečiť vykonávanie účinného bezpečnostného programu na ochranu svedkov.
               
            
                  —
               
               
                  Schváliť a vykonávať zákony o súdoch a prokuratúre. Vytvoriť systém správneho súdnictva a upraviť relevantné právne predpisy a kompetencie.
               
            
                  —
               
               
                  Zaviesť v plnej miere automatizovaný systém riadenia prípadov na všetkých súdoch a prokuratúrach. Znížiť počet nevyriešených súdnych prípadov a nevykonaných občianskoprávnych rozhodnutí súdu.
               
            
                  —
               
               
                  Posilniť mestské súdy a policajné akcie zamerané na nestranné riešenie prípadov nezákonného obsadenia, využívania a budovania majetku, predchádzanie takýmto prípadom a trestanie.
               
            
                  —
               
               
                  Ďalej rozvíjať právne vzdelávanie a odbornú prípravu, najmä sudcov, prokurátorov a administratívnych pracovníkov. Transformovať justičný inštitút na životaschopnú inštitúciu zodpovednú za odbornú prípravu pracovníkov v súdnictve.
               
            
                  —
               
               
                  Vytvoriť kapacity vo vláde, ktoré by bez politických vplyvov prevzali kompetencie v oblasti spravodlivosti a vnútorných záležitostí. Uplatňovať systém vymenovávania, prepúšťania a kariérneho postupu sudcov a prokurátorov v súlade s európskymi normami a bez politického vplyvu.
               
            
                  —
               
               
                  Zvýšiť úsilie pri plnení medzinárodných noriem v oblasti spracúvania žiadostí o vzájomnú právnu pomoc v trestných veciach a žiadostí o extradíciu.
               
            
                  —
               
               
                  Posilniť prístup menšinových komunít k spravodlivosti a posilniť mechanizmy ako napr. styčné úrady súdov.
               
            
                  —
               
               
                  Pokračovať v prijímaní opatrení na zabezpečenie spravodlivého etnického zastúpenia sudcov.
               
            
                  —
               
               
                  Posilniť administratívne kapacity, koordináciu a efektívnosť súdnictva a všetkých orgánov činných v trestnom konaní. Zabezpečiť riadne fungovanie komplexného systému právnej pomoci.
               
            Politika v oblasti boja proti korupcii
      
                  —
               
               
                  Vykonávať zákon o boji proti korupcii a plán boja proti korupcii. Posilniť Úrad pre boj proti korupcii a prijať opatrenia na úplné zabezpečenie jeho nezávislosti a funkčnosti.
               
            
                  —
               
               
                  Spresniť kompetencie Úradu pre boj proti korupcii, Úradu pre dobrú správu vecí verejných a Rady pre boj proti korupcii.
               
            Ľudské práva a ochrana menšín
      
                  —
               
               
                  Dokončiť legislatívny rámec a zlepšiť rešpektovanie mechanizmov na ochranu ľudských práv a práv menšín v súlade s odporúčaniami Rady Európy. Prijať a realizovať komplexnú stratégiu pre ľudské práva.
               
            
                  —
               
               
                  Posilniť právny rámec týkajúci sa slobody prejavu. Vyčleniť dostatočné zdroje pre nezávislú komisiu pre médiá, ktorá má zaručovať dodržiavanie ustanovení právnych predpisov. Odstrániť všetky právne nejasnosti týkajúce sa ochrany osobnosti.
               
            
                  —
               
               
                  Zvoliť ombudsmana a prijať právne predpisy na zabezpečenie vykonávania odporúčaní ombudsmana.
               
            
                  —
               
               
                  Sformulovať a prijať vládny program na podporu práv žien v Kosove.
               
            
                  —
               
               
                  Účinne vykonávať antidiskriminačný zákon. Najmä plne sprevádzkovať oddelenia na ministerstvách, ktoré majú na starosti ľudské práva, a zabezpečiť ich nezávislosť a koordináciu s činnosťou ombudsmana. Organizovať informačné kampane s cieľom informovať súkromný sektor, občiansku spoločnosť a akademické obce o tomto zákone. Monitorovať vykonávanie tohto zákona a vypracovať o tom správu.
               
            
                  —
               
               
                  Vytvoriť komunitné služby a pomáhať ľuďom odkázaným na pomoc, a to aj v oblasti duševného zdravia.
               
            
                  —
               
               
                  Podporovať antidiskriminačnú politiku v krajine, ktorá by sa zaoberala všetkými rizikovými skupinami.
               
            
                  —
               
               
                  Prijať a vykonávať príslušné právne predpisy, aby sa zabezpečila právna ochrana detí.
               
            Práva menšín, kultúrne práva a ochrana menšín
      
                  —
               
               
                  Plne presadzovať zákon o úradných jazykoch, ako aj zákon o kultúrnom dedičstve a vytvoriť efektívny mechanizmus na monitorovanie ich vykonávania.
               
            
                  —
               
               
                  Legalizovať neoficiálne osady. Nájsť trvalé riešenia ubytovania a integrácie rómskych komunít, ktoré žijú v nebezpečných podmienkach v táboroch, a skupín osôb presídlených v rámci krajiny, ktoré žijú v neoficiálnych strediskách.
               
            
                  —
               
               
                  Posilniť administratívne štruktúry a mechanizmy zodpovednosti ministerstva pre komunity a návraty. Spresniť rozdelenie zodpovedností týkajúcich sa návratov medzi ministerstvom pre miestnu správu a ministerstvom pre komunity a návraty na centrálnej a miestnej úrovni. Ďalej rozvíjať a vykonávať spoločný strategický rámec pre komunity a návraty a na komunálnej úrovni zaviesť mechanizmy na uľahčenie trvalej integrácie navrátených osôb a existujúcich menšinových komunít.
               
            
                  —
               
               
                  Uľahčiť a podporovať návrat utečencov a vysídlených príslušníkov všetkých komunít a dokončiť obnovu majetku poškodeného a zničeného v dôsledku udalostí z marca 2004, vrátane historických a náboženských pamiatok.
               
            Regionálne otázky a medzinárodné záväzky
      
                  —
               
               
                  Posilňovať regionálnu spoluprácu a dobré susedské vzťahy.
               
            
                  —
               
               
                  Vykonávať Stredoeurópsku dohodu o voľnom obchode (CEFTA) a aktívne sa zúčastňovať na všetkých relevantných regionálnych iniciatívach, a to okrem iného pod záštitou paktu stability, vrátane procesu prechodu od tohto paktu k rámcu spolupráce s väčšou regionálnou pôsobnosťou.
               
            Hospodárske kritériá
      
                  —
               
               
                  Udržiavať primeranú daňovú politiku a najmä zabezpečiť zlučiteľnosť sociálnej politiky, ktorá sa venuje riešeniu problému chudoby a sociálneho vylúčenia, s dlhodobou udržateľnosťou verejných financií.
               
            
                  —
               
               
                  Stanoviť ročné ciele pre účinnejšie vymáhanie pohľadávok verejných služieb a formulovať a realizovať stratégie na dosiahnutie týchto cieľov.
               
            
                  —
               
               
                  Značne pokročiť v privatizácii bývalých podnikov vo kolektívnom vlastníctve v súlade s harmonogramom agentúry národného majetku.
               
            
                  —
               
               
                  Zlepšiť riadenie, efektivitu a finančnú udržateľnosť podnikov vo verejnom vlastníctve. Ďalej posilňovať operatívnu a finančnú nezávislosť regulačných orgánov s cieľom posilniť transparentnosť a hospodársku súťaž v príslušných odvetviach.
               
            
                  —
               
               
                  Vypracovať a vykonávať politiku uľahčujúcu prechod od neoficiálneho k oficiálnemu zamestnávaniu, aby sa vytvoril fungujúci oficiálny pracovný trh a zabezpečila efektívnosť politiky v oblasti pracovného trhu.
               
            Európske normy
      Vnútorný trh
      Voľný pohyb tovaru
      
                  —
               
               
                  Prijať horizontálne rámcové právne predpisy na vytvorenie potrebnej infraštruktúry na riadne fungovanie a rozdelenie rozličných funkcií (regulácia, normalizácia, akreditácia, metrológia, posudzovanie zhody a dohľad nad trhom) potrebných na uplatňovanie acquis o voľnom pohybe tovaru.
               
            Voľný pohyb kapitálu
      
                  —
               
               
                  Prijať vhodné obozretné požiadavky a posilniť proces dohľadu vo finančnom sektore.
               
            Clá a dane
      
                  —
               
               
                  Ďalej aproximovať právne predpisy v oblasti cla s acquis a pokračovať v úsilí posilniť kapacitu colnej správy na boj proti korupcii, falšovaniu a cezhraničnej trestnej činnosti. Zvýšiť kapacity odboru kriminálneho vyšetrovania.
               
            
                  —
               
               
                  Dodržať záväzky týkajúce sa vykonávania preferenčných obchodných opatrení, najmä pokiaľ ide o pôvod výrobkov.
               
            
                  —
               
               
                  Pokračovať v aproximácii daňových právnych predpisov s acquis EÚ a posilňovať administratívnu kapacitu daňovej správy. Posilniť kapacitu daňovej správy pri vyberaní daňových poplatkov a zvýšiť daňové príjmy.
               
            
                  —
               
               
                  Zaviazať sa k rešpektovaniu zásad uvedených v kódexe správania v oblasti zdaňovania podnikov a zabezpečiť, aby aj nové daňové opatrenia boli v súlade s týmito zásadami.
               
            Verejné obstarávanie
      
                  —
               
               
                  Zosúladiť rámec verejného obstarávania s acquis pomocou prijatia potrebných vykonávacích právnych predpisov. Vytvoriť inštitucionálny rámec verejného obstarávania s administratívnou kapacitou a nezávislosťou pri výkone jeho úloh.
               
            Právo duševného vlastníctva
      
                  —
               
               
                  Vytvoriť administratívnu a súdnu kapacitu na vykonávanie zákona o duševnom vlastníctve a na vynucovanie práv duševného vlastníctva.
               
            Zamestnanosť a sociálna politika
      
                  —
               
               
                  Prijať stratégiu zamestnanosti vrátane zlepšenia zberu údajov z oblasti zamestnanosti.
               
            
                  —
               
               
                  Zlepšiť informovanosť verejnosti o prístupe k systému sociálneho zabezpečenia a posilniť komunálne kapacity týkajúce sa sociálnej pomoci.
               
            
                  —
               
               
                  Zmeniť a doplniť právne predpisy v oblasti sociálneho poistenia a dôchodkového systému.
               
            
                  —
               
               
                  Revidovať systém sociálnych výhod na zabezpečenie nediskriminačného prístupu k jeho príjemcom.
               
            Vzdelávanie a výskum
      
                  —
               
               
                  Zvýšiť rozpočet na vzdelávanie najmä na zlepšenie školskej infraštruktúry, skončiť so systémom vyučovania na zmeny a riešiť otázku nedostatku pomôcok a vybavenia.
               
            
                  —
               
               
                  Vypracovať akčné plány na realizáciu stratégií vzdelávania s posilneným dialógom a koordináciou medzi všetkými úrovňami a všetkými zainteresovanými stranami a vyčleniť potrebné prostriedky.
               
            
                  —
               
               
                  V plnej miere vykonávať právne predpisy o odbornej príprave a začať s vykonávaním zákona o národnom kvalifikačnom rámci.
               
            
                  —
               
               
                  Pokračovať v práci na národnom rámci na monitorovanie a hodnotenie výučby.
               
            
                  —
               
               
                  Zabezpečiť lepšie zapojenie do programov vysokoškolského vzdelávania EÚ.
               
            Odvetvové politiky
      Priemysel a malé a stredné podniky (MSP)
      
                  —
               
               
                  Realizovať strednodobú stratégiu na podporu rozvoja MSP vrátane posilnenia úradu na podporu MSP a posilnenia úradu na podporu investícií. Pokračovať vo vykonávaní Európskej charty pre malé podniky.
               
            Poľnohospodárstvo a rybné hospodárstvo
      
                  —
               
               
                  Stanoviť jasné oblasti zodpovednosti v rámci rozličných útvarov v poľnohospodárskom odvetví (vrátane veterinárnej a rastlinolekárskej správy) a ich vzťah k ministerstvu poľnohospodárstva, lesov a rozvoja vidieka, k miestnym zastupiteľstvám a komunálnej úrovni.
               
            
                  —
               
               
                  Prijať zákon o potravinách a následné vykonávacie právne predpisy a vytvoriť príslušný úrad na vykonávanie a vynucovanie tohto zákona.
               
            
                  —
               
               
                  Zabezpečiť funkčnosť systému na identifikáciu zvierat a registrácie ich presunov.
               
            
                  —
               
               
                  Navrhnúť plán modernizácie poľnohospodársko-potravinárskych podnikov.
               
            Životné prostredie
      
                  —
               
               
                  Vykonávať zákon o posudzovaní vplyvov na životné prostredie prijatý zhromaždením.
               
            
                  —
               
               
                  Vykonávať komplexný akčný plán ochrany životného prostredia najmä v súvislosti s otázkami verejného zdravia.
               
            
                  —
               
               
                  Pokračovať v aproximácii s európskymi normami v oblasti životného prostredia.
               
            
                  —
               
               
                  Pokračovať v úsilí zlepšiť informovanosť verejnosti a angažovanosť občianskej spoločnosti v otázkach týkajúcich sa životného prostredia.
               
            Dopravná politika
      
                  —
               
               
                  Pokračovať v uplatňovaní Memoranda o porozumení o rozvoji základnej regionálnej dopravnej siete v juhovýchodnej Európe vrátane dodatku o oblasti železničnej dopravy v juhovýchodnej Európe.
               
            
                  —
               
               
                  Vykonávať zákony o cestnej doprave a bezpečnosti na cestách, vytvoriť stratégiu multimodálnej dopravy.
               
            
                  —
               
               
                  Ďalej zlepšovať správu majetku založenú na údajoch s cieľom udržiavať a obnoviť dopravnú infraštruktúru. Zabezpečiť zlučiteľnosť legislatívneho rámca pre koncesie s EÚ a prijať opatrenia s cieľom prilákať investorov, a to aj s využitím verejno-súkromných partnerstiev, aby spolufinancovali veľké a strategické projekty súvisiace s infraštruktúrou.
               
            
                  —
               
               
                  Zabezpečiť, aby sa rozvoj železničnej dopravy realizoval v súlade so stratégiou hospodárskeho rozvoja.
               
            
                  —
               
               
                  Zabezpečiť, aby prištinské letisko fungovalo s primeranou úrovňou bezpečnosti a bolo riadne a zodpovedne riadené.
               
            
                  —
               
               
                  Revidovať a zlepšiť systém vydávania vodičských preukazov a realizácie technickej kontroly vozidiel.
               
            Energetika
      
                  —
               
               
                  Zabezpečiť životaschopnosť a udržateľnosť využívania elektrickej energie, a to najmä podstatným zvýšením vyberaných poplatkov a podporou dobrej správy.
               
            
                  —
               
               
                  Pokračovať v plnení záväzkov prijatých v rámci Zmluvy o Energetickom spoločenstve. Pokračovať v príprave projektu Kosovo C venovaného výrobe a dodávkam elektrickej energie v súlade s acquis, ako bolo stanovené v Zmluve o Energetickom spoločenstve.
               
            Informačná spoločnosť a médiá
      
                  —
               
               
                  Prijať a začať s vykonávaním politiky týkajúcej sa elektronických komunikačných sietí a služieb zameranej na presadzovanie úplnej liberalizácie a vytvorenie stabilného otvoreného a konkurencieschopného prostredia, ktoré by pritiahlo zahraničných investorov a zlepšilo kvalitu poskytovaných služieb.
               
            
                  —
               
               
                  Posilňovať administratívne kapacity regulačného orgánu. Posilniť jeho postavenie a zabezpečiť jeho operatívnu a finančnú nezávislosť.
               
            
                  —
               
               
                  Zabezpečiť stabilné a udržateľné financovanie verejnoprávneho vysielania stanice RTK, nezávislej komisie pre médiá a mediálneho fondu.
               
            Finančná kontrola
      
                  —
               
               
                  Pokračovať v úsilí realizovať stratégiu verejnej vnútornej finančnej kontroly a príslušné zákony ako základ pre splnenie strednodobých priorít v tejto oblasti.
               
            Štatistika
      
                  —
               
               
                  Posilniť administratívnu kapacitu štatistického úradu a zlepšiť jeho operatívnu a finančnú nezávislosť. Zabezpečiť spoľahlivosť štatistík vrátane včasného a bezplatného poskytovania kvalitných údajov štatistickému úradu zo strany respondentov v rámci zisťovania.
               
            
                  —
               
               
                  Pokračovať v zostavovaní hospodárskych štatistík a urýchliť vývoj sociálnych štatistík.
               
            Spravodlivosť, sloboda a bezpečnosť
      Víza, kontrola hraníc, azyl a migrácia
      
                  —
               
               
                  Zlepšiť efektívnosť kontroly pohybu osôb cez vonkajšie hranice a vnútorné hranice medzi Srbskom a Kosovom a zlepšiť efektívnosť a transparentnosť útvaru hraničnej polície.
               
            
                  —
               
               
                  Posilniť spoluprácu medzi jednotlivými agentúrami riadenia vonkajších i vnútorných hraníc a so susednými krajinami.
               
            
                  —
               
               
                  Vytvoriť ubytovacie a prijímacie zariadenia pre žiadateľov o azyl.
               
            
                  —
               
               
                  Prijať zákon o migrácii v súlade s európskymi normami. Vypracovať stratégiu a akčný plán, ktoré sa budú týkať migrácie a budú riešiť najmä otázky readmisie a opätovnej integrácie osôb vrátených zo zahraničia.
               
            Pranie špinavých peňazí
      
                  —
               
               
                  Zlepšiť kapacitu odboru finančného vyšetrovania v rámci útvaru pre organizovanú trestnú činnosť Kosovského policajného zboru (KPZ). Školiť špecializovaných prokurátorov a sudcov. Zefektívniť kompetencie v oblasti boja proti praniu špinavých peňazí v rozličných príslušných inštitúciách.
               
            Drogy
      
                  —
               
               
                  Vypracovať stratégiu na predchádzanie užívaniu drog a príslušný akčný plán na jej vykonávanie. Ďalej posilňovať miestne kapacity protidrogového vyšetrovacieho útvaru.
               
            Polícia
      
                  —
               
               
                  Prijať zákon o polícii.
               
            
                  —
               
               
                  Zlepšiť efektivitu vyšetrovania trestných činov. Prijať a vykonávať právne predpisy na zriadenie KPZ a posilniť jeho kapacity v oblasti vyšetrovania a vnútornej kontroly. Posilniť jeho vedúcu úlohu.
               
            
                  —
               
               
                  Prijať a vykonávať stratégiu znižovania trestnej činnosti. Vypracovať stratégiu zberu zbraní, dokončiť a vynucovať právne predpisy o ručných zbraniach.
               
            
                  —
               
               
                  Vytvoriť stratégiu a akčný plán na boj proti organizovanej trestnej činnosti a terorizmu.
               
            
                  —
               
               
                  Dokončiť legislatívny rámec týkajúci sa organizovanej trestnej činnosti.
               
            
                  —
               
               
                  Ďalej posilňovať miestne kapacity útvaru pre organizovanú trestnú činnosť v rámci KPZ.
               
            
                  —
               
               
                  Vykonávať akčný plán a posilniť právne predpisy a štruktúry na efektívnejší boj proti obchodovaniu s ľuďmi.
               
            Ochrana osobných údajov
      
                  —
               
               
                  Vypracovať a vykonávať komplexný zákon o ochrane osobných údajov v súlade s acquis, najmä so smernicou o ochrane údajov (95/46/ES). Zriadiť nezávislý dozorný orgán na ochranu údajov, ktorý by disponoval dostatočnými právomocami a finančnými a ľudskými zdrojmi.
               
            STREDNODOBÉ PRIORITY
      Politické kritériá
      Demokracia a právny štát
      Verejná správa
      
                  —
               
               
                  Pokračovať v reforme verejnej správy a rešpektovať pritom rozpočtové obmedzenia. Zlepšiť kapacity miestnej správy, aby mohla spravodlivo a efektívne poskytovať služby vo všetkých svojich príslušných obvodoch.
               
            Súdny systém
      
                  —
               
               
                  Na základe všetkých právnych zdrojov v súčasnosti platných v Kosove sformulovať a konsolidovať komplexný súbor zákonov, ktorý rešpektuje práva a záujmy všetkých komunít.
               
            
                  —
               
               
                  Vypracovať alternatívny mechanizmus riešenia sporov.
               
            
                  —
               
               
                  Zlepšiť systém výkonu trestu a osobitnú pozornosť venovať bezpečnosti, kontrole, riadeniu, odbornej príprave a systému reintegrácie, ako aj podmienkam vo väzenských zariadeniach.
               
            Politika v oblasti boja proti korupcii
      
                  —
               
               
                  Vypracovať sektorové akčné plány boja proti korupcii a zvýšiť informovanosť o probléme korupcie vo verejnej správe i občianskej spoločnosti.
               
            
                  —
               
               
                  Vypracovať súhrnný záznam o doterajšej činnosti v boji proti korupcii.
               
            Ľudské práva a ochrana menšín
      
                  —
               
               
                  Zabezpečiť vhodné podmienky existencie menšinových komunít a ich nediskriminovanú účasť na dianí v spoločnosti prijatím konkrétnych opatrení na zabezpečenie ich bezpečnosti a slobody pohybu, ako aj primeraného poskytovania verejných služieb a prístupu k nim.
               
            
                  —
               
               
                  Vykonávať zákon o rodovej rovnosti. Zabezpečiť začlenenie otázky práv žien do všetkých existujúcich oblastí politiky a právnych predpisov.
               
            
                  —
               
               
                  Vypracovať integrovanú politiku zachovania kultúrneho dedičstva. Aktívne sa podieľať na zvyšovaní informovanosti verejnosti o kultúrnom dedičstve a jeho rešpektovaní.
               
            
                  —
               
               
                  Zabezpečiť, aby katastrálny úrad a obecné katastrálne úrady poskytovali transparentný a nediskriminačný prístup k úplným údajom o pozemkoch a mali funkčné mechanizmy zodpovednosti.
               
            Regionálne otázky a medzinárodné záväzky
      
                  —
               
               
                  Ďalej posilňovať regionálnu a medzinárodnú spoluprácu, okrem iného v oblasti vynútiteľnosti práva, vrátane vydávania podozrivých a odsúdených osôb a vzájomnej právnej pomoci.
               
            Hospodárske kritériá
      
                  —
               
               
                  Pokračovať v posilňovaní vlastníckych práv, právneho štátu a prístupnosti súdov s cieľom podporovať vytváranie prostredia priaznivého pre podnikanie.
               
            
                  —
               
               
                  Vypracovať stratégiu privatizácie a prípadnej reštrukturalizácie podnikov vo verejnom vlastníctve s cieľom posilniť podnikové riadenie a výkonnosť týchto podnikov a znížiť dotácie do podnikateľského sektora.
               
            
                  —
               
               
                  V úzkej spolupráci s miestnou podnikateľskou komunitou vytvoriť a vykonávať aktívnu politiku trhu práce s cieľom podporiť proces vytvárania pracovného trhu, ktorý reaguje na dopyt, a zvýšiť podiel kvalifikovaných pracovných síl.
               
            
                  —
               
               
                  Vykonávať vhodnú politiku na zvýšenie kvantity a kvality vzdelávania na všetkých úrovniach.
               
            
                  —
               
               
                  Zlepšiť vývoznú kapacitu.
               
            Európske normy
      Vnútorný trh
      Voľný pohyb tovaru
      
                  —
               
               
                  Pokračovať v aproximácii so smernicami nového globálneho prístupu a starého prístupu.
               
            
                  —
               
               
                  Prijať zostávajúce európske normy (EN).
               
            
                  —
               
               
                  Zaviesť štruktúru dohľadu nad trhom.
               
            Clá a dane
      
                  —
               
               
                  Pokračovať v aproximácii právnych predpisov v oblasti daní a ciel s acquis EÚ. Ďalej zvyšovať administratívnu kapacitu colných a daňových orgánov na presadzovanie právnych predpisov a na boj proti korupcii, cezhraničnej trestnej činnosti a daňovým únikom.
               
            Verejné obstarávanie
      
                  —
               
               
                  Zabezpečiť, aby orgány a subjekty obstarávania na všetkých úrovniach efektívne vykonávali pravidlá verejného obstarávania vrátane vytvorenia funkčných nástrojov, poskytovania odbornej prípravy a posilňovania administratívnych kapacít.
               
            Právo duševného vlastníctva
      
                  —
               
               
                  V súlade so strednodobou stratégiou pokračovať v posilňovaní vynucovania práv duševného, priemyselného a obchodného vlastníctva.
               
            Zamestnanosť
      
                  —
               
               
                  Posilňovať administratívne kapacity inšpektorátov práce.
               
            Vzdelávanie a výskum
      
                  —
               
               
                  Posilniť mechanizmy na zabezpečenie kvality vzdelávania.
               
            
                  —
               
               
                  Pokračovať v úsilí prepojiť odborné vzdelávanie a prípravu a vysokoškolské vzdelávanie s pracovným trhom a potrebami hospodárstva.
               
            
                  —
               
               
                  Podporovať regionálnu spoluprácu v oblasti vysokoškolského vzdelávania.
               
            
                  —
               
               
                  Začať s prácou na politike v prospech výskumu.
               
            Odvetvové politiky
      Poľnohospodárstvo a rybné hospodárstvo
      
                  —
               
               
                  Vypracovať politiku a regulačný rámec na podporu funkčnej pozemkovej reformy. Podporiť ochranu poľnohospodárskej pôdy pred neplánovaným rozvojom miest.
               
            
                  —
               
               
                  Posúdiť, či poľnohospodársko-potravinárske podniky vyhovujú požiadavkám EÚ a pripraviť program modernizácie týchto podnikov.
               
            
                  —
               
               
                  Začať s činnosťou na dosiahnutie efektívnej kontroly domácej rastlinnej výroby, najmä pokiaľ ide o výrobky, na ktoré sa vzťahujú osobitné požiadavky EÚ.
               
            
                  —
               
               
                  Vytvoriť riadnu štruktúru správy lesov, najmä pokiaľ ide o boj proti nelegálnej ťažbe dreva a boj proti lesným požiarom.
               
            Životné prostredie
      
                  —
               
               
                  Prijať opatrenia na podporu priestorového plánovania.
               
            
                  —
               
               
                  Zlepšiť inštitucionálnu kapacitu ministerstva životného prostredia a priestorového plánovania, zlepšiť koordináciu medzi správnymi orgánmi, ktoré majú na starosti otázky súvisiace so životným prostredím.
               
            
                  —
               
               
                  Zahrnúť otázky týkajúce sa životného prostredia do odvetvových politík najmä v oblasti energetiky a dopravy.
               
            Dopravná politika
      
                  —
               
               
                  Prijať opatrenia na zlepšenie bezpečnosti na cestách.
               
            
                  —
               
               
                  Naplánovať a vykonávať údržbu a obnovu dopravnej infraštruktúry vrátane budovania novej infraštruktúry, v prípade potreby prostredníctvom verejno-súkromných partnerstiev.
               
            
                  —
               
               
                  Vypracovať a vykonávať stratégiu multimodálnej dopravy.
               
            Energetika
      
                  —
               
               
                  Vypracovať legislatívny a regulačný rámec na podporu verejno-súkromných partnerstiev a zmiešaných investícií v sektore energetiky v súlade so závermi štúdie o tvorbe investícií.
               
            
                  —
               
               
                  Ďalej zlepšovať výkonnosť elektrární a zapojiť sa do regionálneho trhu s elektrickou energiou.
               
            Informačná spoločnosť a médiá
      
                  —
               
               
                  Zosúladiť právne predpisy o sieťach a službách elektronickej komunikácie s regulačným rámcom a vykonávať ich s cieľom vytvoriť otvorenejšie a konkurencieschopné prostredie a posilniť pozíciu a operačnú a finančnú nezávislosť regulačného orgánu pre sektor telekomunikácií.
               
            Finančná kontrola
      
                  —
               
               
                  Za koordinácie ministerstva financií vypracovať a uplatňovať zásady decentralizovanej zodpovednosti za riadenie a funkčne nezávislého vnútorného auditu v súlade s medzinárodnými normami a najlepšími postupmi EÚ, a to prostredníctvom koherentných právnych predpisov a primeraných administratívnych kapacít.
               
            
                  —
               
               
                  Posilniť operatívne kapacity, ako aj finančnú a funkčnú nezávislosť najvyššieho kontrolného úradu. Prijať následné opatrenia a vykonávať odporúčania tohto úradu.
               
            Štatistika
      
                  —
               
               
                  Posilniť spoluprácu a koordináciu v rámci kosovského štatistického systému, vypracovať systém manažmentu kvality a dokument o manažmente kvality a štandardizovať postupy tvorby a šírenia.
               
            Spravodlivosť, sloboda a bezpečnosť
      Víza, kontrol hraníc, azyl a migrácia
      
                  —
               
               
                  Ďalej zlepšovať kapacitu riaditeľstva pre hraničnú správu, azyl a migráciu v rámci ministerstva vnútra. Ďalej posilňovať operatívnu kapacitu útvaru hraničnej polície v rámci KPZ.
               
            Boj proti organizovanej trestnej činnosti a terorizmu
      
                  —
               
               
                  Realizovať a aktualizovať stratégiu boja proti organizovanej trestnej činnosti a terorizmu.
               
            
                  —
               
               
                  Posilniť miestne kapacity na vyšetrovanie organizovanej trestnej činnosti.
               
            
                  —
               
               
                  Posilniť kapacity súdnictva pri trestnom stíhaní a súdnych konaniach v prípadoch organizovanej a finančnej trestnej činnosti.
               
            Drogy
      
                  —
               
               
                  Zabezpečiť spoluprácu medzi príslušnými orgánmi a medzinárodnú spoluprácu, podstatne zlepšiť výsledky boja proti obchodovaniu s drogami.
               
            Ochrana osobných údajov
      
                  —
               
               
                  Vykonávať zákon o ochrane osobných údajov v súlade s acquis a zabezpečiť jeho účinné monitorovanie a vynucovanie.